钦定古今图书集成/明伦汇编/闺媛典/第204卷 > 曹邦彦妻俞氏
## 钦定古今图书集成/明伦汇编/闺媛典/第204卷 > 曹邦彦妻俞氏

按《嘉兴县志》：“俞氏，秀水名家女。年十九，归诸生曹邦
彦，克尽妇道。甫九年，而夫以力学呕血死。子大田才
三龄，氏哀痛欲绝，孀姑钱氏日夕慰解，迺强视息，事
姑抚孤，兵荒频仍，备尝艰苦。大田长，娶妇。妇丧，俞身
抚三孙。大田年三十，矢不再娶，俞年六十七卒。万历
丙辰，直指李邦华具奏旌表。”